Troizenis — Troizen — 369 BC
Region: Peloponnesos (IG IV-[VI]) — Saronic Gulf, Corinthia, and the Argolid (IG IV) 

εδοξε ται βουλαι και τωι δαμωι επειδη εχιλαος φιλωνιδου πλαταιευς αφικομενος ες τροζανα περι τε ταν σωτηριαν τας χωρας ανηρ αγαθος εστι και οσσα εδειτο ο δαμος ο τροζανιων υπηρετηκε παντα δεδοχθαι ται βουλαι και τωι δαμωι επαινησαι εχιλαον φιλωνιδου πλαταιη αρετας ενεκα και ευνοιας τας ες τον δαμον τον τροζανιων ειμεν δε αυτωι και γενει ευεργεσιαν και πολιτειαν. αγγραψαι δε τοδε το ψαφισμα εν σταλαι λιθιναι και στασαι εν τωι ιαρωι του απολλωνος του θεαριου οπως και τοι αλλοι υπηρετωντι ειδοτες οτι δυναται ο δαμος ο των τροζανιων τας χαρ[ι]τας αποδιδομεν τοις ευ ποιου[σ]ιν αυτον. ειμεν δε αυτον και φυλας ας κα λαχηι τον δε δεκαδη επικλαρωσαι ηδη. φιλησιος ειπε. [ελ]αχε φυλας σχελιαδας.